stanford-oval/wikipedia huggingface dataset:
Internet-paneeli

Internet-paneeli koostuu ryhmästä ihmisiä, jotka ovat vapaaehtoisesti lupautuneet jakamaan tietoja itsestään ja mielipiteistään erilaisten kuluttajatutkimusten kautta. Termit internet-paneeli, nettipaneeli ja online-paneeli tarkoittavat käytännössä samaa asiaa, mutta kumpaakaan ei ole vielä vakiinnutettu yleisesti käyttöön. Kuluttajapaneeli on kenties vakiintunut terminä kuvaavaan internet-paneelia paremmin kuluttajien keskuudessa.
Internet-paneeleihin perustuvat tutkimusmetodit ovat kasvattaneet suosiotaan erityisesti kuluttajille tehtävän markkinointitutkimuksen parissa. Usein tutkimusyritykset pyrkivät keräämään myös fokusoituneita paneelejaselvennä esimerkiksi yritysten päätöksentekijöistä tai tietyistä toimialoista.
Internet-paneeleille tyypillisiä piirteitä ovat mm. seuraavat:
• Liittyessään paneeliin kuluttajat luovuttavat paneelin ylläpitäjälle erilaista demografista taustatietoa itsestään ja kulutustottumuksistaan. Tällaisesta taustatiedosta esimerkkejä ovat mm. ikä, perhesuhteet, koulutus ja vuositulot.
• Paneelin jäseniä palkitaan vastaamisesta. Perinteisesti markkinointitutkimusyritykset ovat pyrkineet tähän erilaisten arvontojen avulla. Tätä nykyä yhä useampi yritys kuitenkin käyttää sitouttamiseen erilaisia pistejärjestelmiä. Käytännössä järjestelmät toimivat niin, että jokaista vastaajaa palkitaan pisteillä vastaamisesta. Pisteiden määrä voi vaihdella esimerkiksi vastaamiseen oletettavasti käytettävän ajan perusteella. Pisteitä kerryttämällä paneelin jäsenet voivat lunastaa erilaisia tuotteita tai lahjakortteja paneelin tarjoajan verkkomyymälästä tai tämän yhteistyökumppaneilta. Jotkut markkinointitutkimusyritykset palkitsevat vastaamisesta myös rahalla.
• Markkinatutkimusalan eettisiä standardeja (mm. ESOMAR) noudattavat yritykset eivät koskaankenen mukaan? käytä tutkimusta esimerkiksi myyntiliidien keräämiseen asiakkaalle. Tutkimusdata käsitellään yhtenä kokonaisuutena, eikä yksittäisten vastaajien yhteystietoja näin ollen myydä tutkimuksen tilanneelle yritykselle, vaikka vastaaja ilmoittaisikin olevansa kiinnostunut tämän yrityksen tuotteista tai palveluista. Toimialalla kuitenkin toimii myös yrityksiä, jotka tällaista toimintaa harrastavat.lähde?
• Myös panelistien rekrytointiin on kohdistettu paljon kritiikkiä. Luotettavimmat toimijat käyttävät Internet-paneelien rekrytoinnissaan ns. double opt-in periaatetta, jolloin jokaisen jäsenen on erikseen varmistettava halunsa liittyä tutkimuspaneeliin. Toisin sanoen tällöin tutkimuspaneeliin ei voi joutua ns. vahingossa osallistumalla esimerkiksi johonkin Internetissä järjestettävään arvontaan tai kilpailuun.
Julkisuudessa on viime vuosina käyty paljon keskustelua markkinointitutkimusten laadusta, luotettavuudesta ja metodien eettisyydestä. Myös Internet-paneeleita tarjoavat markkinointitutkimusyritykset ovat saaneet kritiikistä osansa.
Tunnetut internet-paneelipalvelut

Suomessa toimii useita tunnettuja internet-paneelipalveluja:
Tutkitaan.fi - Suomen suurimman suomalaisomisteisen tutkimusyhtiön, Taloustutkimus oy:n paneeli.
Kantar Forum - Yksi tunnetuimmista internet-paneeleista.
Kuluttajapaneeli.fi - Yksi tunnetuimmista kyselypaneeleista, jota ylläpitää markkinatutkimusyritys Liidimedia. Erikoistunut kuluttajien mielipiteitä kartoittaviin kyselyihin ja tarjoaa palkkioina lahjakortteja ja arvontoja.
Nettipaneeli.fi - Paneelivertailu, joka listaa suomessa toimivia kyselypaneeleita.
Valaat

| Valaat |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea  (Brisson, 1762)
Alalahkot
 Hammasvalaat Odontoceti  Hetulavalaat Mysticeti  Muinaisvalaat Archaeoceti 
Katso myös
   Valaat Wikispeciesissä   Valaat Commonsissa 
Infobox OKNimi-testi OK: 
Ryhävalaita
Valaat (Cetacea) on vedessä elävien nisäkkäiden lahko.
Lahko jaetaan rakenteen ja ravinnonhankintatapojen mukaan kahteen alalahkoon. Hammasvalaat (Odontoceti) käyttävät ravintonaan kalaa ja mustekaloja. Hetulavalailla  (Mysticeti) on sarveisaineesta rakentuneet levyt eli hetulat, joiden avulla valaat siivilöivät ravinnokseen pikkukaloja ja planktonia. Kolmas, noin 44–55 miljoonaa vuotta sitten elänyt alalahko muinaisvalaat (Archaeoceti), on kuollut sukupuuttoon.
Rakenne ja anatomia

Valaat ovat merinisäkkäitä ja ne viettävät koko elämänsä vedessä. Ne ovatkin ainoita täysin vesielämään sopeutuneita nisäkkäitä. Kuten useimmat nisäkkäät, valaat ovat tasalämpöisiä, hengittävät keuhkoilla, niiden hermosto on kehittynyt ja ne imettävät poikasiaan. Lisäksi valailla on karvaa (vaikkakin hyvin vähän).
Virtaviivainen ruumis muistuttaa kalan ruumista. Eturaajat ovat muuttuneet evämäisiksi. ”Hännän” päässä on pyrstöevä, jota valaat käyttävät uimiseen pystysuorilla iskuilla. Valailla ei ole takaraajoja, ruumiin sisällä on vain pienet luujäänteet merkkinä lantiosta. Ihon alla on paksu rasvakerros eristeenä ja energiavarastona. Suuret valaat ovat maailman suurimpia eläinlajeja.
Valaat hengittävät pään päällä sijaitsevien sierainten kautta. Hetulavalailla sieraimia on kaksi, hammasvalailla yksi. Valaat ovat mestarisukeltajia, sillä ne voivat varastoida runsaasti happea lihaksien myoglobiini-proteiiniin ja veren punasolujen hemoglobiini-proteiiniin. Lisäksi verenkierron muutoksien takia hapen käyttö tehostuu, koska verenkierto ohjaa happea vain niihin elimiin, joille se on elintärkeää, kuten aivoille ja sydämelle. Kaskelotti voi pysyä veden alla jopa kaksi tuntia hengityskertojen välillä.
Evoluution myötä valaan silmät ovat kehittyneet pieniksi ja hajuaisti on surkastunut. Osalta valaista hajuepiteeli kokonaan puuttuu. Sen sijaan valailla on ääniaaltoja lähettävä ja havaitseva tarkka tutkajärjestelmä. Ne tuottavat nenäontelossa ultraääniä, jonka avulla ne kartoittavat ympäristöä. Lisäksi useiden valaslajien uskotaan pystyvän kommunikoimaan merkittävästi kehittyneellä kielellään.
Suurin valaista on sinivalas, joka on suurin maapallolla koskaan elänyt eläinlaji. Se voi kasvaa 30 metrin pituiseksi ja painaa 180 tonnia. Suurin yksilö painoi 200 tonnia ja oli yli 30 metrin suuruinen. Se voi syödä jopa 40 miljoonaa krilliä päivässä.
Elintavat

Valaan raskausaika kestää yleensä hieman yli vuoden verran ja se synnyttää tavanomaisesti vain yhden poikasen kerrallaan. Poikasen ruokinta tapahtuu nisäkkäille tyypilliseen tapaan imettämällä.
Valaiden uni on katkonaista ja poikkeaa ihmisen nukkumasta unesta. Ne torkahtavat muutamiksi minuuteiksi vajoten jonkun metrin pinnan alapuolelle. Kevyesti potkaisten ne nousevat pintaan hengittämään ja torkahtavat jälleen vajoten pinnan alle. Ne vähentävät vuorotellen eri aivopuoliskojen aktiivisuutta, jolloin niiden tahdonalainen hengitys pysyy jatkuvasti käynnissä. Ryhmissä elävät eläimet ovat levätessään tiiviisti toistensa lähellä ja vaaran uhatessa varoittavat toisiaan. Valaat nukkuvat noin kahdeksan tuntia vuorokaudessa.
Evoluutio ja luokittelu > Evoluutio

Kehityshistoriallisesti valaat ovat polveutuneet maaeläimistä. Niiden soilla elänyt kantamuoto on sama kuin sorkkaeläimiin kuuluvilla virtahevoilla, ja näin ne ovatkin itse asiassa kehityshistoriallisesti sorkkaeläimiä. Perinteisten sorkkaeläinten ja valaiden yhdessä muodostaman Cetartiodactyla-kehityslinjan sisällä virtahevot ja valaat yhdessä muodostavat yhden sen neljästä nykyään elossa olevasta monofyleettisestä pääkehityslinjasta, sikaeläinten (Suina), märehtijöiden ja kamelieläinten rinnalla.
Evoluutio ja luokittelu > Luokittelu

Nykyisten valaiden heimojako vuoden 2005 Mammal Species of the World -teoksen mukaan.
heimo Balaenidae - silovalaat [2 sukua, 4 lajia]
heimo Balaenopteridae - uurteisvalaat [2 sukua, 7 lajia]
heimo Eschrichtiidae - harmaavalaat [1 suku ja laji]
heimo Neobalaenidae - kääpiövalaat [1 suku ja laji]
heimo Delphinidae - delfiinit
heimo Monodontidae - sarvivalaat
heimo Phocoenidae - pyöriäiset
heimo Physeteridae - kaskelotit
heimo Platanistidae - jokidelfiinit
heimo Iniidae
heimo Ziphiidae - nokkavalaat
Suojelualueet

Valaiden suurin suojelualue sijaitsee Cookinsaarilla. Länsi-Euroopan kokoinen alue on toinen eteläisen pallonpuoliskon valaiden synnytyspaikoista, ja se sijaitsee Cookinsaarten talousvyöhykkeellä parin miljoonan neliökilometrin alueella. Se on perustettu vuonna 2001 Bahama- ja Cookinsaarilla asuvan valastutkijan Nan Hauserin aloitteesta. Suojelualueella elää muun muassa ryhävalaita, nokkavalaita ja hetulavalaita.
Valaat Suomessa

Suomen nykyisillä aluevesillä on havaittu varmuudella ainakin kuusi valaslajia: delfiini (Delphinus delphis), pullokuonodelfiini (Tursiops truncatus), pyöriäinen (Phocoena phocoena), maitovalas (Delphinapterus leucas), lahtivalas (Balaenoptera acutorostrata) ja ryhävalas (Megaptera novaeangliae). Näistä ainoastaan pyöriäisestä tehdään havaintoja jotakuinkin säännöllisesti, muista vain satunnaisesti.
Yllä mainittujen, elävänä nähtyjen lajien lisäksi Suomessa on 1940-luvulla löydetty maalta muutamia sinivalaan (Balaenoptera musculus) selkänikamia, joiden ikää ei ole pystytty määrittämään. Nykyisin Venäjään kuuluvalta Terijoelta löydettiin vuonna 1935 valkokuonodelfiini (Lagenorhynchus albirostris), jonka jäännökset ovat Helsingin yliopiston kokoelmissa. Venäjän Petsamossa, joka 1920–1940-luvuilla oli osa Suomea, elää miekkavalaita (Orcinus orca).
Kirjallisuutta

Cajander, Riku: Valaat: valtamerten vaeltajat.  Minerva, 2021.  ISBN 978-952-375-311-2
Cajander, Veli-Risto & Similä, Tiu: Suurvalaat ja delfiinit.  Helsinki:  Otava, 1987.  ISBN 951-1-08889-0
Aiheesta muualla

WWF: Valaat
Merinisäkäsakatemia Särkänniemen elämyspuisto
Whale Research Center Cookinsaarilla
Tieteellinen- englanti-suomi valassanakirja (arkistoitu versio) web.archive.org. (valaiden suomenkielisiä nimiä)
| --- | --- |
Taksonitunnisteet:  Wikidata: Q160  Wikispecies: Cetacea  ADW: Cetacea  AFD: Cetacea  BioLib: 20741  BOLD: 303  CoL: WP  EoL: 7649  EPPO: 1CETAO  GBIF: 733  iNaturalist: 152871  IRMNG: 10262  ITIS: 180403  MSW: 14300001  NBN: NHMSYS0000376171  NCBI: 9721  NZOR: 8f9e8922-b0d7-45b2-84b6-de4fb895042a  Open Tree of Life: 698424  Paleobiology Database: 36652  Paleobiology Database: 36652  WoRMS: 2688 
Erilaisia valaita 

 1. Grönlanninvalas 2. Miekkavalas 3. Mustavalas 4. Kaskelotti 5. Sarvivalas 6. Sinivalas 7. Ryhävalas 8. Maitovalas
Havainto
Witching hour

Noitasapatti 1800-luvun piirroksessa.
Witching hour (suom. noituuden hetki, myös devil’s hour eli paholaisen hetki) on englanninkielinen käsite, joka viittaa myöhäisen yön tunteihin, jolloin noitien ajateltiin tekevän pahojaan ja heidän yliluonnollisten voimiensa oletettiin olevan suurimmillaan. Kansantarinoissa noituuden hetki ajoitetaan yleensä joko keskiyöhön tai aamuyöhön noin kello 3–4 aikoihin.
Kansanperinteessä ja kirjallisuudessa

Kansanuskomukset ovat perinteisesti liittäneet tiettyihin ajankohtiin yliluonnollisia merkityksiä. Päivänseisausten ja -tasausten sekä yön pimeimpien tuntien on uskottu olevan otollisia hetkiä taikuuden harjoittamiselle, minkä on ajateltu johtavan outoihin sattumuksiin ja ylättäviin vastoinkäymisiin. Witching hourin ajateltiin olevan hetki, jona elämän ja kuoleman välinen raja hämärtyy ja elävien ihmisten on helpompi aistia vainajahenkien läsnäolo. Noitien, keijujen ja muiden yliluonnollisten olentojen uskottiin olevan voimallisimmillaan, ja yön turvin ne tekivät kuolevaisille pahaa ja harjoittivat mustaa magiaa. Noituuden hetken tarkka ajankohta vaihtelee tarinoissa. Usein se ajoitettiin kello kolmeen aamuyöllä, sillä Jeesuksen uskottiin kuolleen kolmelta iltapäivällä, ja tästä pyhästä ajankohdasta etäisimmän kellonajan ajateltiin olevan Paholaiselle mieleinen.
William Shakespearen Hamlet (n. 1600) sisältää erään englanninkielisen kirjallisuuden vanhimmista viittauksista noituuden hetkeen:
| --- | --- |
 »’Tis now the very witching time of night, When churchyards yawn, and hell itself breathes out Contagion to this world. Now could I drink hot blood, And do such bitter business as the day Would quake to look on.»  (III näytös, II kohtaus.) :  »On kohta sydänyö ja aaveen hetki, haudat aukeaa ja horna huokaa, jos verta joisin, hornan ruokaa, voisin tehdä töitä, joita säikkyis päivä.»  (Eeva-Liisa Mannerin suomennos.) 
Sanaparia witching hour Shakespeare ei vielä käytä, mutta se esiintyy Elizabeth Carolina Keenen runossa ”Nightmare”, joka julkaistiin 1762. The Witching Hour muunnelmineen on myös lukuisten kirjojen, elokuvien, äänilevyjen ja musiikkikappaleiden nimi.
Nykyinen käyttö

Arkikielessä witching hour voi viitata myös arvaamattomiin ja epävakaisiin tapahtumiin, joiden tarkkaa hetkeä on vaikea ennustaa, tai yksinkertaisesti keskiyöhön ilman yliluonnollista tai folkloristista ulottuvuutta. Sijoittajien slangissa sillä tarkoitetaan pörssien viimeistä aukiolon tuntia kunakin kuukautena, jolloin osakekurssit ovat usein volatiileja.
Arnold Schwarzenegger

| Arnold Schwarzenegger |
| --- | --- |
 Arnold Schwarzenegger San Diegon Comic-Conissa vuonna 2019.
Henkilötiedot
Koko nimi:  Arnold Alois Schwarzenegger
Syntynyt: 30. heinäkuuta 1947 (ikä 77) Thal, Itävalta
Ammatti:  näyttelijä   ent. kehonrakentaja, poliitikko, liikemies, professori
Puoliso:  Maria Shriver  (vih. 1986; ero 2021)
Lapset:  5
Näyttelijä
Aktiivisena:  1970–
Merkittävät roolit:  Conan barbaari (1982–1984) Terminaattori (1984–2019)
Palkinnot
  Golden Globe (1977)  Saturn (1992)  MTV Movie Award (1992)  
 Nimikirjoitus
Aiheesta muualla
Viralliset kotisivut
IMDb 
Elonet
AllMovie
Svensk Filmdatabas
Arnold Alois Schwarzenegger (/ˈʃvɑːrtsnɛɡər/; saks. [ˈaʁnɔlt ˈʃvaʁtsn̩ˌʔɛɡɐ]; s. 30. heinäkuuta 1947 Thal, Itävalta) on itävaltalais-yhdysvaltalainen kehonrakentaja, näyttelijä ja poliitikko.
Schwarzenegger voitti urallaan kaikki tärkeimmät kansainväliset kehonrakennuskilpailut, muun muassa kehonrakennuksen suurimman tittelin Mr. Olympian ennätyksellisesti seitsemän kertaa (1970–1975 ja 1980). Hän on lisäksi tehnyt lajia tunnetuksi monin tavoin niin kilpailu-uransa aikana kuin sen jälkeenkin.
Conan – barbaarin (1982) pääosan myötä hänestä tuli kansainvälisesti tunnettu elokuvanäyttelijä ja seuraavien elokuviensa myötä toimintaelokuvien supertähti. Hänen tunnetuimpia toimintaelokuviaan ovat Terminator – tuhoaja (1984), Commando (1985), Predator – saalistaja (1987), Total Recall – Unohda tai kuole (1990) ja Terminator 2 – Tuomion päivä (1991). Hän on esiintynyt myös komedioissa.
Vuosina 2003–2011 republikaaneja edustanut Schwarzenegger toimi Kalifornian kuvernöörinä kahden kauden ajan.
Lapsuus ja nuoruus

Schwarzenegger syntyi vuonna 1947 pienessä Thalin maalaiskylässä lähellä Grazia Steiermarkissa, Itävallan kaakkoisosassa. Hänen isänsä Gustav Schwarzenegger oli kylän poliisipäällikkö ja 15 vuotta miestään nuorempi äitinsä Aurelia oli kotirouva. Arnoldin isoveli Meinhard oli isänsä suosikki, eivätkä hänen ja Arnoldin välit olleet hyvät. Meinhard joutui erilaisten ilkitöidensä seurauksena lopulta koulukotiin.
Isä Gustav piti perheessään kovaa kuria ja järjestystä. Kotona oli tiukat kotiintuloajat, ja kaikenlaisesta velvollisuuksista laistamisesta Gustav rankaisi poikiaan kurittamalla. Myös Thalin koulussa pidettiin kovaa kuria. Schwarzeneggerin mukaan ankara kuri kuului saksalais-itävaltalaiseen mielenlaatuun ja sen tarkoituksena oli murtaa lasten oma tahto, jotta heistä ei kasvaisi yksilöitä. Arnold kapinoikin nuorena isänsä julmuutta vastaan usein tekemällä asiat tarkoituksellisesti päinvastoin kuin piti. Gustav kuoli vuonna 1972. Jälkeenpäin Schwarzenegger on kertonut oppineensa ymmärtämään sotavammoista kärsinyttä isäänsä ja tämän kurinpitoa ja juomista ja pitävänsä isäänsä pohjimmiltaan hyvänä ihmisenä. Äitinsä Aurelian kanssa Arnold tuli hyvin toimeen, ja häneltä Arnold sai lempeyttä ja hyväntahtoisuutta, joita ei isältään saanut.
Arnoldin lapsuusvuosina Thalin kylän alue oli brittijoukkojen miehittämä, ja sitä koetteli sodanjälkeinen niukkuus ja köyhyys. Arnold oli lapsena myös melko sairaalloinen ja veljeään pienikokoisempi.
Arnold oli jo nuorena luonteeltaan seurallinen ja hyväntuulinen kujeilija. Koulunkäynnistä tai isänsä tuputtamasta korkeakulttuurista hän ei koskaan perustanut. Isä olisi halunnut hänestä poliisin ja äiti taas puusepän, ja Arnold menikin puusepän oppiin Graziin.
Ura kehonrakentajana

| Arnold Schwarzenegger |
| --- | --- |
 Schwarzenegger vuoden 1974 Mr. Olympia -kilpailussa.
Henkilötiedot
Syntynyt: 30. heinäkuuta 1947 (ikä 77)  Thal, Itävalta
Kansalaisuus:  Itävalta
Uran tiedot
Lempinimi:  The Austrian Oak
Pituus:  188 cm
Paino:  107 kg (kilpailu) 118 kg (off-season)
Laji:  kehonrakennus
Kilpauran kesto:  1968 (ammattilaiseksi) – 1980
Saavutukset
Voitot:   Mr. Olympia (7 kertaa)  Mr. Universe  Mr. World 
Aiheesta muualla
www.schwarzenegger.com
  [ Muokkaa Wikidatassa ]
Ura kehonrakentajana > Teini-ikä ja harjoittelun aloittaminen

14-vuotiaana Schwarzenegger näki grazilaisen kaupan ikkunassa kehonrakennuslehden ja osti sen vähillä rahoillaan. Lehden kannessa oli kuva Heraklesta näytelleestä Reg Parkista, josta tuli saman tien Arnoldin roolimalli ja idoli. Hän asetti tuolloin tavoitteekseen seurata Parkin jalanjäljissä ensin kehonrakennuksen Mr. Universeksi, ja sitten filmitähdeksi ja rikkaaksi.
Kehonrakennuksesta urheilullinen, itsenäinen ja kurinalainen Schwarzenegger löysi kutsumuksensa. Hän alkoi harjoitella ahkerasti grazilaisen voimailuliitto Athletik Unionin alkeellisessa kuntosalissa. Hän sopeutui hyvin lajin sosiaaliseen ja rempseään ilmapiiriin ja alkoi jo teini-ikäisenä rakentaa koko elämänsä kehonrakennuksen ympärille. Hän aloitti anabolisten steroidien käytön 15-vuotiaana, aikana jolloin ne eivät olleet vielä kiellettyjä.
Ura kehonrakentajana > Armeija

Vuonna 1965 Schwarzenegger aloitti vuoden mittaisen pakollisen asepalveluksen. Atleettisuutensa ja kurinalaisuutensa ansiosta armeija sujui häneltä helposti, ja hän herätti armeijatovereissaan kunnioitusta. Hän sai mahdollisuuden jatkaa kovaa harjoittelua, kun kehonrakennuksesta pitävä upseeri pystytti hänelle kuntosalin, jota hän sai käyttää vapaasti. Hän sai myös ensimmäistä kertaa elämässään syödä kyllikseen, minkä ansiosta hän sai armeijavuotensa aikana yli 11 kiloa lisää lihasmassaa. Vuoden 1965 syksyllä Schwarzenegger karkasi varuskunnan aidan yli luvattomalle lomalle osallistuakseen Stuttgartissa Saksassa pidettävän Mr. Europe -kisan juniorisarjaan, jonka hän voittikin. Matkallaan hän loi myös tärkeitä kontakteja Saksan kehonrakennuspiireihin ja tutustui sardinialaiseen kehonrakentajaan Franco Columbuun, josta tuli hänen pitkäaikainen ystävänsä. Palattuaan kasarmille hänet lukittiin viikoksi selliin, mutta teosta ei koitunut hänelle muuta vahinkoa, ja esimiehet näkivät Schwarzeneggerin uskaliaan teon jopa hänelle ansioksi.
Ura kehonrakentajana > Muutto Müncheniin ja Mr. Universe

Kotiuduttuaan armeijasta vuonna 1966 Schwarzenegger muutti Müncheniin Saksaan. Hän pääsi ensin asumaan pieneen huoneeseen kuntosalin yhteydessä ja onnistui pian säästämään kunnolliseen vuokra-asuntoon. Hän herätti jo tuolloin huomiota kehonrakennuspiireissä sekä ison kokonsa että kovan harjoittelunsa ansiosta. Jo samana vuonna Schwarzenegger osallistui ensimmäisiin Mr. Universe -kilpailuihinsa, jotka pidettiin Lontoossa. Alkeellisesta poseeraustekniikastaan huolimatta hän sijoittui amatöörisarjan kakkoseksi.
Seuraavana vuonna Schwarzenegger voitti Mr. Universe -kilpailun amatöörisarjan. Tuohon aikaan hän harjoitteli jo viisi–kuusi tuntia päivässä ja oli kuntosalin osakas. Voittonsa jälkeen Schwarzenegger teki Etelä-Afrikassa kiertueen Reg Parkin kutsumana, jonka kanssa hän oli jo aiemmin ystävystynyt. Noihin aikoihin Saksan maaperä oli alkanut polttaa Schwarzeneggerin jalkojen alla joidenkin hänen hämärien liiketoimiensa vuoksi, ja hän alkoi suunnitella muuttoa Yhdysvaltoihin, missä hän voisi toteuttaa unelmansa.
Ura kehonrakentajana > Muutto Yhdysvaltoihin ja ammattilaisuran alku

Vuonna 1968 Schwarzenegger voitti ammattilaisten Mr. Universe -kilpailun Lontoossa ja lensi Miamiin Yhdysvaltoihin sikäläiseen Mr. Universe -kilpailuun, jossa hän sijoittui toiseksi. Hän oli pettynyt häviöstään mutta päätti jäädä joksikin aikaa Yhdysvaltoihin kehittyäkseen paremmaksi.
Tunnettu liikemies, lehtimagnaatti ja kehonrakennuksen markkinoija Joe Weider ryhtyi edistämään Schwarzeneggerin uraa, ja Arnold muutti Kaliforniaan, kehonrakennuksen mekkaan. Hän alkoi treenata Venicen kuuluisalla Gold’s Gymillä, oppi puhumaan englantia ja sai lempinimen ”The Austrian Oak” (”Itävallan tammi”). Joe Weider järjesti Schwarzeneggerin vanhalle ystävälle Franco Columbulle töitä Los Angelesista, ja Columbu muutti Schwarzeneggerin kanssa samaan kaksioon. Schwarzenegger myös kävi englannin kielen, liiketalouden, matematiikan ja taiteen kursseilla.
Vuonna 1969 Schwarzeneggeristä oli tullut Weiderin lehden Mr. America vakituinen kansikuvapoika. Hän mainosti lehdessä jatkuvasti Weiderin tuotteita ja esiintyi lehden valokuvissa ja jutuissa. Hän kävi markkinointimatkalla myös Suomessa syyskuussa 1971.
Lehti hyödynsi Schwarzeneggerin viriilin naissankarin elämäntyyliä ja loi hänelle miehekästä imagoa, osin vastavetona kehonrakennukseen silloin liittyneille homoseksuaalisille mielikuville, jotka usein perustuivatkin todellisuuteen.
Ura kehonrakentajana > Kehonrakennuksen huipulla

Vuonna 1969 Schwarzenegger voitti yhdysvaltalaisen Mr. Universe -kilpailun, mutta jäi ensimmäisessä Mr. Olympia -kilpailussaan toiseksi. Vuonna 1970 Schwarzenegger voitti Lontoon Mr. Universe -tittelin, uuden Mr. World -tittelin ja vihdoin myös ensimmäisen Mr. Olympia -tittelinsä.
Schwarzenegger voitti Mr. Olympia -tittelin kuusi kertaa peräkkäin vuosina 1970–1975 ja ansaitsi suuren osan tuloistaan kehonrakennusnäytöksillä ympäri maailmaa. Vuonna 1974 hän suunnitteli jo kilpauransa lopettamista ja kehonrakennuksen suojelijaksi ja promoottoriksi siirtymistä. Hän jatkoi kuitenkin uraansa tulevan dokumenttielokuvaprojektin Arnold on rautaa vuoksi ja lopetti vasta voitettuaan kuudennen peräkkäisen Mr. Olympia -tittelinsä. Seuraavana vuonna Schwarzenegger oli jo ryhtynyt promoottoriksi ja järjesti itse Mr. Olympia -kilpailut. Arnold on rautaa -elokuvan myötä hän oli oppinut myös paljon elokuvanteosta, ja hän piti röyhkeän ja itsevarman miehen mainettaan yllä provokatiivisella käyttäytymisellään ja televisioesiintymisillään. Hän palasi vielä kerran kilpailulavoille, vaikkakaan ei enää parhaassa kunnossaan, ja voitti kiistanalaisesti vuoden 1980 Mr. Olympia -tittelin, jota hän piti hyvänä mainoksena tulevalle Conan – barbaari -elokuvalleen.
Schwarzeneggerin kilpailupaino oli 106,5 kilogrammaa ja hänen rinnanympäryksensä 145 senttimetriä. Pisimmillään Schwarzenegger oli noin 187 senttimetriä. Vuonna 2013 hän kertoi olevansa 184 senttimetriä pitkä, ja Celebheights.com-sivuston arvion mukaan hän on nykyisin 182 senttimetriä pitkä.
Ura kehonrakentajana > Steroidien käyttö

Schwarzenegger kertoi vuonna 1996 käyttäneensä suhteellisen pieniä annoksia anabolisia steroideja kahden kuukauden ajan ennen kilpailuja. Vuonna 2023 hän kertoi käyttäneensä kehonrakennusaikoinaan 100 mg testosteronia joka viikko ja 15 mg Dianabol-nimellä myytyä anabolista steroidia joka päivä. Schwarzeneggerin mukaan steroidit auttoivat häntä säilyttämään lihaksensa tiukan dieetin aikana. Hän piti käyttöä välttämättömänä kilpauransa kannalta ja on sanonut, ettei siitä koitunut hänelle myöhempiä terveysongelmia. Uransa jälkeen hän on vastustanut dopingin käyttöä.
Ura kehonrakentajana > Kehonrakennuskirjat ja Arnold Classic

Kehonrakennusuransa aikana Schwarzenegger kirjoitti omaelämäkerrallisen treenioppaan Arnold: The Education of a Bodybuilder (1978), josta tuli myyntimenestys. Lisäksi hän teki videoita kehonrakennuksesta ja suuren markkinointikiertueen Yhdysvalloissa.
Kilpailu-uransa päätteeksi Schwarzenegger kirjoitti lisää kirjoja, joista suosituimmat ovat kehonrakennuskirjoja, kuten The New Encyclopedia of Bodybuilding ja Bodybuilder Development sekä kokoelman yksilöllisiä harjoitusohjelmia.
Vuonna 1988 Schwarzenegger loi yhdessä Jim Lorimerin kanssa vuotuisen huipputason kehonrakennuskilpailun nimeltä Arnold Classic, josta kehittyi myöhemmin monilajinen Arnold Sports Festival.